amanoisuno/poetBack huggingface dataset:
奉教追赴九成宮途中口號 李嶠 
委質承仙翰，祗命遄遙策。事偶從梁遊，人非背淮客。長驅曆川阜，迥眺窮原澤。鬱鬱桑柘繁，油油禾黍積。雨餘林氣靜，日下山光夕。未攀叢桂岩，猶倦飄蓬陌。行當奉麾蓋，慰此勞行役。
秋山望月酬李騎曹 李嶠 
愁客坐山隈，懷抱自悠哉。況複高秋夕，明月正裴回。亭亭出迥岫，皎皎映層台。色帶銀河滿，光含玉露開。淡雲籠影度，虛暈抱輪回。谷邃涼陰靜，山空夜響哀。寒催數雁過，風送一螢來。獨軫離居恨，遙想故人杯。
和同府李祭酒休沐田居 李嶠 
列位簪纓序，隱居林野躅。徇物爽全直，棲真昧均俗。若人兼吏隱，率性夷榮辱。地藉朱邸基，家在青山足。暫弭西園蓋，言事東皋粟。築室俯澗濱，開扉面岩曲。庭幽引夕霧，簷迥通晨旭。迎秋谷黍黃，含露園葵綠。勝情狎蘭杜，雅韻鏘金玉。伊我懷丘園，願心從所欲。
扈從還洛呈侍從群官 李嶠 
四海帝王家，兩都周漢室。觀風昔來幸，禦氣今旋蹕。雷奮六合開，天行萬乘出。玄冥奉時駕，白拒參戎律。後隊咽笳簫，前驅嚴罕畢。輝光射東井，禁令橫西秩。帳殿別陽秋，旌門臨甲乙。將交洛城雨，稍遠長安日。邙鞏雲外來，咸秦霧中失。孟冬霜霰下，是月農功畢。天道向歸餘，皇情美陰騭。行存名嶽禮，遞問高年疾。祝鳥既開羅，調人更張瑟。登原采謳誦，俯穀求才術。邑罕懸磬貧，山無掛瓢逸。施恩浹寰宇，展義該文質。德澤盛軒遊，哀矜深禹恤。申歌地廬駭，獻壽衢尊溢。瑞色抱氤氳，寒光變蕭飋。宗枝旦奭輔，侍從王劉匹。並輯蛟龍書，同簪鳳凰筆。陶甄荷吹萬，頌漢歸明一。歡與道路長，顧隨談笑密。叨承廊廟選，謬齒夔龍弼。喜構大廈成，慚非棟隆吉。
奉使築朔方六州城率爾而作 李嶠 
奉詔受邊服，總徒築朔方。驅彼犬羊族，正此戎夏疆。子來多悅豫，王事寧怠遑。三旬無愆期，百雉鬱相望。雄視沙漠垂，有截北海陽。二庭已頓顙，五嶺盡來王。驅車登崇墉，顧眄淩大荒。千里何蕭條，草木自悲涼。憑軾訊古今，慨焉感興亡。漢障緣河遠，秦城入海長。顧無廟堂策，貽此中夏殃。道隱前業衰，運開今化昌。制為百王式，舉合千載防。馬牛被路隅，鋒鏑銷戰場。豈不懷賢勞，所圖在永康。王事何為者，稱代陳頌章。
早發苦竹館 李嶠 
合遝岩嶂深，朦朧煙霧曉。荒阡下樵客，野猿驚山鳥。開門聽潺湲，入徑尋窈窕。棲鼯抱寒木，流螢飛暗筱。早霞稍霏霏，殘月猶皎皎。行看遠星稀，漸覺遊氛少。我行撫軺傳，兼得傍林沼。貪玩水石奇，不知川路渺。徒憐野心曠，詎惻浮年小。方解寵辱情，永托累塵表。
安輯嶺表事平罷歸 李嶠 
雲端想京縣，帝鄉如可見。天涯望越台，海路幾悠哉。六月飛鵬去，三年瑞雉來。境遙銅柱出，山險石門開。自我違瀍洛，瞻途屢揮霍。朝朝寒露多，夜夜征衣薄。白簡承朝憲，朱方撫夷落。既弘天覆廣，且諭皇恩博。皇恩溢外區，憬俗詠來蘇。聲朔臣天子，壇場拜老夫。絳宮韜將略，黃石寢兵符。返旆收龍虎，空營集鳥烏。日落澄氛靄，憑高視襟帶。東甌抗於越，南斗臨吳會。春色繞邊陲，飛花出荒外。卉服紛如積，長川思遊客。風生丹桂晚，雲起蒼梧夕。去舳艤清江，歸軒趨紫陌。衣裳會百蠻，琛贐委重關。不學金刀使，空持寶劍還。
鷓鴣 李嶠 
可憐鷓鴣飛，飛向樹南枝。南枝日照暖，北枝霜露滋。露滋不堪棲，使我常夜啼。願逢雲中鶴，銜我向寥廓。願作城上烏，一年生九雛。何不舊巢住，枝弱不得去。何意道苦辛，客子常畏人。
清明日龍門游泛 李嶠 
晴曉國門通，都門藹將發。紛紛洛陽道，南望伊川闕。衍漾乘和風，清明送芬月。林窺二山動，水見千龕越。羅袂罥楊絲，香橈犯苔發。群心行樂未，唯恐流芳歇。
雲 李嶠 
大樑白雲起，氛氳殊未歇。錦文觸石來，蓋影淩天發。煙煴萬年樹，掩映三秋月。會入大風歌，從龍赴圓闕。
擬古東飛伯勞西飛燕 李嶠 
傳書青鳥迎簫鳳，巫嶺荊台數通夢。誰家窈窕住園樓，佳人二八盛舞歌，羞將百萬呈雙蛾。庭前芳樹朝夕改，
寶劍篇 李嶠 
吳山開，越溪涸，三金合冶成寶鍔。淬綠水，鑒紅雲，龜甲參差白虹色，轆轤宛轉黃金飾。駭犀中斷甯方利，避災朝穿晉帝屋，逃亂夜入楚王城。一朝運偶逢大仙，承平久息干戈事，僥倖得充文武備。除災避患宜君王，
汾陰行 李嶠 
君不見昔日西京全盛時，汾陰後土親祭祠。齋宮宿寢設儲供，撞鐘鳴鼓樹羽旗。漢家五葉才且雄，河東太守親掃除，奉迎至尊導鑾輿。五營夾道列容衛，金鼎發色正焜煌，靈祇煒燁攄景光。埋玉陳牲禮神畢，棹歌微吟彩鷁浮，簫鼓哀鳴白雲秋。歡娛宴洽賜群後，自從天子向秦關，玉輦金車不復還。珠簾羽扇長寂寞，豪雄意氣今何在，壇場宮館盡蒿蓬。路逢故老長歎息，山川滿目淚沾衣，富貴榮華能幾時。不見只今汾水上，